**Информация за изпълнението през 2020 г. на насърчителната мярка за разкриване на „зелени работни места” по реда и условията на чл. 55д от Закона за насърчаване на заетостта**

През периода 01.10.-31.12.2020 г. на „зелени работни места“ са работили 14 лица. Разкрити са 4 нови работни места по условията на мярката. Постъпилите на работа безработни лица са общо 9, които според различни признаци се групират по следния начин: 3 жени; 4 безработни лица над 50 години; 2 продължително безработни лица.

 През периода 01.01.-31.12.2020 г. са разкрити 20 „зелени работни места“. Постъпилите на работа безработни лица са 21, които според различни признаци се групират по следния начин: 10 жени, 1 безработен младеж до 24 год., 1 безработен младеж от 25 до 29 год; 10 безработни лица без професия и/или без квалификация; 7 безработни лица над 50 год.; 6 продължително безработни лица; 5 роми.

 Работодателите, ползвали преференцията по насърчителната мярка, са 8. В съответствие със Заповед МОСВ № РД-79/27.01.2012 г. и МТСП № РД 01-75/27.01.2012 г. те осъществяват икономическа дейност, както следва:

* 7 работодатели в сектор Е „Доставяне на води; канализационни услуги, управление на отпадъци и възстановяване”, от които: 4 работодатели с икономическа дейност 38.11 „Събиране на неопасни отпадъци”, 1 работодател с икономическа дейност 38.21 „Обработване и обезвреждане на неопасни отпадъци” и 2 работодатели с основна икономическа дейност 38.32 „Рециклиране на сортирани отпадъци“;
* 1 работодател в сектор C „Преработваща промишленост” с икономическа дейност 27.12 „Производство на апарати за управление и разпределение на електрическа енергия“.